Publication: Magyar Közlöny
Issue: MK-2000-88 (Year: 2000, Number: 88)
Era: 1990-2004
Section: szóló 1987. évi XI. törvény 14. § (1) bekezdése értelmében a jogszabályt — a (2)—(3) bekezdésben foglalt kivétellel —
Paragraph Index: 160

szóló 1987. évi XI. törvény 14. § (1) bekezdése értelmében a jogszabályt — a (2)—(3) bekezdésben foglalt kivétellel — rendelet melléklete — ha az állampolgárokat közvetlenül nem érinti — kivételesen a minisztérium hivatalos lapjában történő közzététellel is kihirdethető. Az országgyűlési biztos megállapította, hogy az ICAO 9. számú Függelékének a be nem bocsátható személyekről szóló I/B. fejezete (3.38.—3.49. pontok) azonban olyan rendelkezéseket tartalmaz, amely kérdéseket — például a be nem bocsátható személyekkel szembeni eljárás egyes kérdései, a visszairányítás végrehajtásához szükséges formanyomtatványok tartalmi előírásai — az Itv. 64. § (2) bekezdése alapján belügyminiszteri rendeletben kell szabályozni. Magyarország az ICAO 9. számú Függelékének elfogadásával nemcsak a visszaszállíttatás jogát, hanem azt a kötelezettséget is magára vállalta, hogy a területéről utazó és egy másik tagállamba be nem bocsátható külföldieket visszafogadja. Az Alkotmány 58. § (3) bekezdése értelmében az utazási és letelepedési szabadságról szóló törvény elfogadásához a jelenlevő országgyűlési képviselők kétharmadának szavazata szükséges. A repülőtéren visszairányított külföldiek visszafogadására vonatkozó szabályok kihirdetésének módja az Alkotmány 2. § (1) bekezdése szerinti jogállamisághoz és az ebből eredő jogbiztonsághoz, az Alkotmány 7. § (1) bekezdése szerinti nemzetközi kötelezettségek és a belső jog összhangjához való jogokkal összefüggésben okoz visszásságot.

Source: https://magyarkozlony.hu/hivatalos-lapok/ccb9149694730fb9cea2398857baf0f4c8377972/dokumentumok/b11f5030a9b4ffbf85134ebfb0dee2e9b33aff38/letoltes